open-index/open-wikipedia-markdown huggingface dataset:
ผีเต็มตึก

**ผีเต็มตึก** (; จีนตัวเต็ม: 殭屍; จีนตัวย่อ: 僵尸; พินอิน: *Jiāng shī*) ภาพยนตร์ผีสัญชาติฮ่องกง ออกฉายในปลายปี ค.ศ. 2013

## เนื้อเรื่อง
เฉิน เสี่ยวโห่ว อดีตนักแสดงที่รุ่งเรืองจากภาพยนตร์ผีในอดีต กำลังตกต่ำ ได้ย้ายเข้ามาอยู่ยังอพาร์ตเมนต์แห่งใหม่ที่มีบรรยายกาศของความเสื่อมโทรมและน่ากลัว ที่ห้อง 2442 ที่มีปริศนาในอดีตที่สยองขวัญอยู่ ก่อนที่จะพบว่า ณ ที่นี้มีแต่ผีเต็มไปหมด

## นักแสดง
*เฉิน เสี่ยวโห่ว...เฉิน เสี่ยวโห่ว
*อู๋ เอี่ยวฮั่น...อาตง, ผีกระโดด
*ฮุ่ย อิงหง...อาเฟิง
*เฉิน โหย่ว...อาโหย่ว
*บิลลี หลิว...อาเหยา
*เป้า ฉีจิ้ง...ป้ามุ่ย
*หลู ไห่เผิง...ลุงยิ่ง, รปภ.อาคาร
*ฉ่ง ฟา...อาจารย์เกา

## เบื้องหลัง
*Rigor Mortis* นับเป็นการหวนกลับคืนมาอีกครั้งของภาพยนตร์แนวผีกัดของฮ่องกง ที่ได้รับความนิยมสูงสุดในช่วงทศวรรษที่ 80  เช่น *[[Mr. Vampire]]* (ผีกัดอย่ากัดตอบ) โดย จูโน มัก ผู้กำกับฯตั้งใจจะสร้างขึ้นมาเพื่อระลึกถึงความทรงจำในอดีต ที่เจ้าตัวชื่นชอบ แต่มิได้มีสิ่งหนึ่งสิ่งใดเกี่ยวข้องหรือเป็นภาพยนตร์ภาคต่อกัน โดยขณะที่เริ่มเขียนบท นักแสดงที่เคยนำแสดงในภาพยนตร์ชุดก่อนหลัก ๆ อย่าง ริกกี้ ฮุย หรือหลิน เจิ้งอิง ก็ได้เสียชีวิตไป ซึ่งจูโน มัก ตั้งใจไว้ว่าจะนำนักแสดงในชุดก่อนที่เหมือนกับสัญลักษณ์ภาพยนตร์ในแนวนี้กลับมาให้หมด แต่ทว่ากลับทำได้เพียงแค่ 3 คนเท่านั้น คือ เฉิน เสี่ยวโหว,  เฉิน โหย่ว และ อู๋ เอี่ยวฮั่น ซึ่งเจ้าตัวได้เผยว่า หากจะมีสิ่งใดติดใจในเรื่องนี้ก็คือ ตัวนักแสดงนี่เอง โดยเฉพาะเฉิน โหย่ว และบิลลี หลิว นั้นได้เลิกราจากวงการการแสดงไปใช้ชีวิตยังต่างประเทศแล้ว ก็ยังหวนกลับมาแสดง โดยที่จูโน มัก ต้องใช้เวลานานเกลี้ยกล่อมให้ทั้งคู่กลับมาแสดงอีกครั้ง

แต่บรรยายกาศของเรื่องนั้นแตกต่างไปจากยุคทศวรรษที่ 80 ตรงที่ไม่มีมุกตลกแบบเจ็บตัวที่ขบขันอันเป็นเสน่ห์ หากแต่เต็มไปด้วยความสยองขวัญ น่าอึดอัด น่าสะพรึงกลัว คาดว่าคงได้รับอิทธิพลมาจากภาพยนตร์สยองขวัญของญี่ปุ่น เช่น *[[Ju-On]]* (ผีดุ) เนื่องจากผู้อำนวยการสร้าง คือ ทะเกะชิ ชิมิสุ เป็นผู้กำกับฯที่มีชื่อเสียงจาก *Ju-On* นั่นเอง แต่ก็ยังคงรายละเอียดเดิมเอาไว้ เช่น การใช้ข้าวเหนียวหรือยันต์แปดทิศในการปราบผี 

ภาพยนตร์ได้เข้าฉายในเทศกาลภาพยนตร์นานาชาติเวนิส ประเทศอิตาลี และเมื่อเข้าฉายที่ฮ่องกง เพียงสัปดาห์แรกก็ทำรายได้เป็นอันดับหนึ่งและทำรายได้ไปมากกว่า 10 ล้านเหรียญฮ่องกง

## อ้างอิง

## แหล่งข้อมูลอื่น
* 
หมวดหมู่:ภาพยนตร์สยองขวัญ
หมวดหมู่:ภาพยนตร์ผี
หมวดหมู่:ภาพยนตร์ฮ่องกง
หมวดหมู่:ภาพยนตร์ที่ออกฉายในปี พ.ศ. 2556หมวดหมู่:ภาพยนตร์ภาษาจีนกวางตุ้ง
กริมล็อค

**กริมล็อก** () เป็นชื่อตัวละครหุ่นยนต์พันธุ์ไดโนเสาร์ จากฝ่าย ไดโนบ็อตส์ จากการ์ตูนชุดเรื่อง ทรานส์ฟอร์เมอร์ส

## ประวัติ
### อนิเมะ
#### ยุค G1
กริมล็อก ในยุคแรก ให้เสียงภาษาอังกฤษโดย เกรก เบอร์เกอร์ (Gregg Berger) มีบทบาทเป็นผู้นำไดโนบ็อตส์ที่มีอุปนิสัยชอบง่วงเหงาหาวนอนอยู่ตลอดเวลา แต่ก็ทำหน้าที่การงานต่าง ๆ ที่สำคัญได้ดีเยี่ยมเช่นเดียวกับหุ่นยนต์สายพันธุ์ปกติทั่วไป ลักษณะร่างกายในโหมดไดโนเสาร์ มีสีเทาสลับกับสีเหลือง มีหางสีครีม ส่วนร่างกายในโหมดปกตินั้น ในส่วนของหน้าอกมีสีเหลือง นอกเหนือจากนั้นจะเป็นสีเทาเข้มสลับกับสีเทาอ่อน และมีเกราะป้องกันด้านหลังซึ่งมีรูปร่างคล้ายปีก อาวุธประจำตัวของกริมล็อกคือ ปืนกลและดาบ
#### โรบ็อตส์ อิน ดิสไกส์ 2015
กริมล็อกในภาคนี้ มีลักษณะร่างกายท้วม สูงใหญ่ สีของร่างกายเป็นสีเขียวและสีดำ สามารถแปลงร่างเป็นได้ทั้งหุ่นยนต์โหมดปกติและโหมดไดโนเสาร์ กริมล็อกเป็นคู่อริกับหุ่นยนต์ดีเซปติคอนส์ นามว่า อันเดอร์ไบต์ ซึ่งมีรูปร่างเป็นไดโนเสาร์เช่นกัน โดยส่วนใหญ่กริมล็อกจะได้รับคำสั่งจาก **[[บัมเบิลบี (ทรานส์ฟอร์มเมอร์ส)|ร้อยโท บัมเบิลบี]]** ให้ทำภารกิจร่วมกับ **สตรองอาร์ม** หุ่นยนต์เพศหญิง และ **[[ไซด์สไวป์]]** หุ่นยนต์จอมกะล่อน อยู่เสมอ 

เสียงพากย์กริมล็อก ในภาคนี้ให้เสียงภาษาไทยโดย **สิทธิสม มุทธานุกูลวงศ์** (ฉบับช่อง 3 family) และ **กริน อักษรดี** (ฉบับการ์ตูนเน็ตเวิร์ค) และให้เสียงภาษาอังกฤษโดย แครี่ เพย์ตั้น (Khary Payton)

### ฉบับคนแสดง
#### ทรานส์ฟอร์เมอร์ส มหาวิบัติยุคสูญพันธุ์
กริมล็อกปรากฏตัวขึ้นในฉบับภาพยนตร์คนแสดงเรื่องนี้เป็นเรื่องแรก แปลงร่างเป็นหุ่นยนต์โหมดไดโนเสาร์ตลอดเวลา สามารถพ่นไฟและกัดกินหุ่นยนต์ฝ่ายข้าศึกได้อย่างเยี่ยมยอด

เมื่อหลายล้านปีก่อน กองทัพยานบินของฝ่ายดีเซปติคอนส์ได้ทำการเปลี่ยนแปลงสัตว์โลก อาทิเช่น ไดโนเสาร์ และสัตว์ชนิดอื่น ๆ ที่อยู่ทั่วบริเวณให้กลายเป็นเผ่าพันธุ์เครื่องจักรกล จนกลายเป็น กริมล็อก และเหล่าไดโนบ็อตส์ ขึ้น ในปัจจุบัน กริมล็อกและเหล่าไดโนบ็อตส์กลายเป็นนักโทษรายสำคัญที่ถูกขังอยู่ในยานบินของ **ล็อกดาวน์** หุ่นยนต์ฝ่ายนักล่าเงินรางวัล จนกระทั่ง **[[คอนวอย (ทรานส์ฟอร์มเมอร์ส)|ออพติมัส ไพรม์]]** และเหล่าออโต้บ็อตส์ แย่งชิงยานบินของล็อกดาวน์ซึ่งมีกริมล็อกและหุ่นยนต์ไดโนเสาร์ตัวอื่น ๆ ไปได้ แต่ถูก สติงเกอร์ หุ่นยนต์ตัวหนึ่งที่สร้างขึ้นโดยบริษัทเคเอสไอ ยิงถล่มยานของพวกเขาจนไปตกที่ประเทศฮ่องกง ออพติมัส ไพรม์ ได้พบที่คุมขังของกริมล็อกและหุ่นยนต์ไดโนบ็อตส์ตัวอื่น ๆ เข้า กริมล็อกและเหล่าไดโนบ็อตส์จึงได้รับการปล่อยตัว แต่กริมล็อกหยิ่งผยองไม่ยอมอยู่ในคำสั่งของ ออพติมัส ไพรม์ จนเกิดการต่อสู้กัน กริมล็อกยอมแพ้และร่วมมือกับ ออพติมัส ไพรม์ จากนั้นจึงออกเดินทางไปปราบปรามกองทัพของกัลวาทรอนที่กำลังฮึกเหิมอย่างหนัก สุดท้าย ทั้งออโต้บ็อตส์ และ ไดโนบ็อตส์ก็ได้รับชัยชนะในที่สุด กริมล็อกสูง 84 ฟุต อาวุธของกริมล็อกคือ ค้อนขนาดใหญ่ 

หมวดหมู่:ตัวละครที่เป็นผู้บัญชาการ
หมวดหมู่:ตัวละครที่เป็นพระมหากษัตริย์
หมวดหมู่:ตัวละครในบันเทิงคดีที่มีพลังเหนือมนุษย์
หมวดหมู่:ตัวละครในบันเทิงคดีที่มีความทนทานหรือการไม่สามารถทำลายได้
หมวดหมู่:ตัวละครชายในแอนิเมชัน
ผจญภัยไดโนเสาร์เพื่อนรัก

**ผจญภัยไดโนเสาร์เพื่อนรัก** () เป็นภาพยนตร์แอนิเมชันสามมิติ แนวคอมพิวเตอร์แอนิเมชัน ผจญภัย ตลก-ดราม่า ในปี พ.ศ. 2558 ผลิตโดย พิกซาร์แอนิเมชันสตูดิโอส์ จัดจำหน่ายและเผยแพร่โดย วอลท์ ดิสนีย์ พิคเจอร์ส นำแสดงโดย เรย์มอนด์ โอชัว, แจ็ค ไบรท์, แซม เอลเลียต, แอนนา แพควิน, เอ.เจ. บัคเลย์, เจฟฟรีย์ ไรท์, ฟรานเซส แม็คดอร์แมนด์ และ สตีฟ ซาห์น 

*ผจญภัยไดโนเสาร์เพื่อนรัก* เข้าฉายรอบปฐมทัศน์เมื่อวันที่ 10 พฤศจิกายน พ.ศ. 2558 ที่กรุงปารีส และในสหรัฐอเมริกาเมื่อวันที่ 25 พฤศจิกายน พ.ศ. 2558 ภาพยนตร์ได้รับคำวิจารณ์ด้านบวกจากนักวิจารณ์ และนับเป็นครั้งแรกที่พิกซาร์ได้เปิดตัวภาพยนตร์สองเรื่องในปีเดียวกัน พร้อมกับ *[[มหัศจรรย์อารมณ์อลเวง]]* อีกด้วย

## เนื้อเรื่องย่อ
เป็นเรื่องราวของการตั้งคำถามว่าจะเกิดอะไรขึ้น ถ้าดาวเคราะห์น้อยไม่ได้ชนโลกจนไดโนเสาร์สูญพันธุ์ แต่หากมันมีชีวิตร่วมกันกับมนุษย์จะเป็นอย่างไร ซึ่งเล่าเรื่องผ่านตัวละครชื่อ อาร์โล ไดโนเสาร์พันธุ์คอยาวกินพืชเป็นอาหาร หรือ อะแพโทซอรัส ซึ่งเป็นเพื่อนกับมนุษย์ และการเดินทางผ่านดินแดนอันรกร้างและลึกลั­บ อาร์โลได้เรียนรู้ถึงพลังในการเผชิญหน้ากับความก­ลัวของเขา และค้นพบว่าจริงๆ แล้วเขาสามารถทำอะไรได้บ้­าง

## อ้างอิง

## แหล่งข้อมูลอื่น

*เว็บไซต์อย่างเป็นทางการ ที่ดิสนีย์
*เว็บไซต์อย่างเป็นทางการ  ที่พิกซาร์
*
*
*

หมวดหมู่:ภาพยนตร์ที่ออกฉายในปี พ.ศ. 2558
หมวดหมู่:ภาพยนตร์ประวัติศาสตร์ประยุกต์
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์อเมริกัน
หมวดหมู่:ภาพยนตร์ไดโนเสาร์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์โดยพิกซาร์
หมวดหมู่:ภาพยนตร์โดยวอลต์ดิสนีย์พิกเชอส์
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
สหพันธ์ฟันดาบนานาชาติ

**สหพันธ์ฟันดาบนานาชาติ** (; ) เป็นองค์กรที่ควบคุมดูแลกีฬาฟันดาบสากลระหว่างประเทศ ก่อตั้งขึ้นเมื่อวันที่ 29 พฤศจิกายน ค.ศ. 1913 ในปารีส ประเทศฝรั่งเศส ปัจจุบันสำนักงานใหญ่ตั้งอยู่ในโลซาน ประเทศสวิตเซอร์แลนด์ และมีสมาชิกทั้งหมด 135 ประเทศ

## รายการแข่งขัน
* ฟันดาบชิงแชมป์โลก
* ฟันดาบเวิลด์คัพ
* ฟันดาบเยาวชนชิงแชมป์โลก
* กีฬาฟันดาบในโอลิมปิก

## ประธานสหพันธ์

*1913–1921:  Albert Feyerik
*1921–1924:  André Maginot
*1925–1928:  George van Rossem
*1929–1932:  Eugène Empeyta
*1933–1948:  Paul Anspach
*1949–1952:  Jacques Coutrot
*1953–1956:  Giuseppe Mazzini
*1957–1960:  Pierre Ferri
*1961–1964:  Miguel de Capriles
*1965–1980:  Pierre Ferri
*1981–1984:  Giancarlo Brusati
*1984–1992:  Rolland Boitelle
*1993–2008:  René Roch
*Since 2008:  Alisher Usmanov

## ประเทศสมาชิก
ณ ปี ค.ศ. 2012 สหพันธ์มีสมาชิกสมาพันธ์ 145 สมาพันธ์




## อ้างอิง

## แหล่งข้อมูลอื่น
* Fédération Internationale d'Escrime 
* Olympics, FIE records
* History of fencing
* FIE calendar
* Results of FIE competitions
* FIE rules
* FIE Magazines
* FIE press releases

หมวดหมู่:องค์กรกีฬา
หมวดหมู่:องค์กรกีฬาระหว่างประเทศ
หมวดหมู่:สหพันธ์กีฬาระหว่างประเทศ
โยฮัน เบาฮีน

**โยฮัน เบาฮีน** (; 12 ธันวาคม ค.ศ. 1541 – 26 ตุลาคม ค.ศ. 1613) หรือ **ฌ็อง โบแอ็ง** () เป็นนักพฤกษศาสตร์ชาวสวิส เป็นบุตรของฌ็อง โบแอ็ง แพทย์ชาวฝรั่งเศสที่ย้ายมาอยู่ที่เมืองบาเซิลหลังเปลี่ยนมานับถือนิกายโปรเตสแตนต์ โยฮันมีน้องชายที่เป็นนักพฤกษศาสตร์เหมือนกันคือคัสพาร์ เบาฮีน โยฮันเรียนวิชาพฤกษศาสตร์กับเลออนฮาร์ท ฟุคส์ที่เมืองทือบิงเงินและร่วมเดินทางไปกับค็อนราท เก็สส์เนอร์ ก่อนจะทำงานเป็นแพทย์ที่บาเซิล ในปี ค.ศ. 1570 เขาได้รับเชิญให้ไปเป็นแพทย์ประจำตัวดยุกเฟรเดริกที่ 1 แห่งเวือร์ทเทิมแบร์ค ที่เมืองมงเบลียาร์ โยฮันทำงานอยู่ที่นั่นจนกระทั่งเสียชีวิตในปี ค.ศ. 1613

โยฮันมีผลงานสำคัญคือ *Historia plantarum universalis* ("ประวัติศาสตร์ทั่วไปของพืช") ที่รวบรวมความรู้ทางพฤกษศาสตร์ทั้งหมดในขณะนั้น แต่เขาเสียชีวิตก่อนผลงานจะเสร็จสมบูรณ์ ตำรานี้ตีพิมพ์ระหว่างปี ค.ศ. 1650-1651

ต่อมาลินเนียสนำชื่อของโยฮันและคัสพาร์ เบาฮีน ไปตั้งเป็นชื่อของสกุลชงโค (*Bauhinia*)


Bauhin, Johann – Historia plantarum universalis, 1650 – BEIC 6657321.jpg|*Historia plantarum universalis*, 1650


## อ้างอิง

## แหล่งข้อมูลอื่น
* 

หมวดหมู่:นักพฤกษศาสตร์ชาวสวิส
หมวดหมู่:บุคคลจากบาเซิล
พวกนักเลง

**พวกนักเลง**, **พวกโจร** หรือทับศัพท์ว่า **แก๊ง** () เป็นกลุ่มปัจเจกบุคคลที่คบกัน เพื่อนสนิทหรือครอบครัวที่มีผู้นำที่ระบุตัวได้และมีการจัดระเบียบภายใน มีการพิจารณาหรืออ้างการควบคุมเหนือพื้นที่ในชุมชน และดำเนินพฤติกรรมรุนแรงหรือมิชอบด้วยกฎหมายไม่ว่าปัจเจกหรือเป็นกลุ่ม สมาชิกพวกนักเลงอาชญากรบางคน "โจน" หรือจำต้องพิสูจน์ความภักดีของตนโดยการกระทำอย่างโจรกรรมหรือความรุนแรง สมาชิกของพวกนักเลงอาจเรียก นักเลงหรือคนร้าย (gangster หรือ thug)


*
หมวดหมู่:อาชญากรรม
หมวดหมู่:อาชญาวิทยา
หมวดหมู่:กระบวนการกลุ่ม
หมวดหมู่:องค์การ
แก๊ง

**แก๊ง** อาจหมายถึง
* พวกนักเลง
* เกียน หุ่นยนต์ในแอนิเมชั่นญี่ปุ่น กันดั้ม
รักคำโตโต

**"รักคำโตโต"** เป็นซิงเกิลของ ลุลา และเบน ชลาทิศ ในปี พ.ศ. 2558 ประพันธ์เนื้อร้อง-แต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย บริพัตร หวานคำเพราะ ออกจำหน่ายครั้งแรกในวันที่ 1 ตุลาคม พ.ศ. 2558

โดยเพลงนี้เป็นครั้งแรกที่สองศิลปินคุณภาพ เนื้อเสียงมากเอกลักษณ์อันดับต้นๆของประเทศระหว่าง ลุลา และ เบน ชลาทิศ ที่มาถ่ายทอดเพลงรักและท่วงทำนองอันกลมกล่อ­ม ที่พร้อมมอบให้กับทุกๆคนแทนความรู้สึกดี­ดี 

รักคำโตโต เป็นเพลงที่พูดถึงในรูปแบบของความอ่อนหวาน น่ารัก และการบอกรักคำโตโต ในส่วนของดนตรีมีการจัดวางเครื่องดนตร­ีให้เข้ากับเนื้อหาและเนื้อร้องที่ถูกจัดว­างมาให้เข้ากับศิลปินทั้งคู่

## การตอบรับ
เพลง "'รักคำโตโต" ติดอันดับสูงสุดที่ 12 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 8 พฤศจิกายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:เพลงของลุลา
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยฟองเบียร์
ตำบลโหล่งขอด

**โหล่งขอด** เป็นตำบลในอำเภอพร้าว จังหวัดเชียงใหม่ มีพื้นที่เป็นป่าไม้และภูเขากว่าร้อยละ 93.2 ซึ่งอยู่ในเขตอุทยานแห่งชาติศรีลานนา

## ที่ตั้งและอาณาเขต
ตำบลโหล่งขอด มีอาณาเขตติดต่อกับเขตการปกครองข้างเคียง ดังนี้

* **ทิศเหนือ** ติดต่อกับตำบลแม่ปั๋ง
* **ทิศตะวันออก** ติดต่อกับตำบลแม่เจดีย์ (อำเภอเวียงป่าเป้า จังหวัดเชียงราย) 
* **ทิศใต้** ติดต่อกับตำบลป่าเมี่ยง และตำบลลวงเหนือ (อำเภอดอยสะเก็ด)
* **ทิศตะวันตก** ติดต่อกับตำบลแม่หอพระ (อำเภอแม่แตง)

## การแบ่งเขตการปกครอง

### การปกครองส่วนภูมิภาค
พื้นที่ตำบลโหล่งขอดประกอบด้วยหมู่บ้านทั้งสิ้นจำนวน 9 หมู่บ้าน มีจำนวนประชากร 4,375 คน แบ่งเป็นชาย 2,196 คน หญิง 2,179 คน (เดือนธันวาคม 2566) เป็นตำบลที่มีจำนวนประชากรมากเป็นอันดับ 6 ในอำเภอพร้าว

: 
: 
: 

 ปี **พ.ศ. 2558** มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก

### การปกครองส่วนท้องถิ่น
ตำบลโหล่งขอดเดิมมีฐานะเป็นสภาตำบลโหล่งขอด ในปี พ.ศ. 2516 ต่อมาปี พ.ศ. 2538 สภาตำบลโหล่งขอดมี 9 หมู่บ้าน พื้นที่ 305.00 ตารางกิโลเมตร ประชากร 5,213 คน และ 1,640 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลโหล่งขอดอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโหล่งขอด

## อ้างอิง

โหล่งขอด
โหล่งขอด
โหล่งขอด
แผลเป็น (เพลง)

**"แผลเป็น (Scar)"** เป็นซิงเกิลของนักร้อง อะตอม-ชนกันต์ รัตนอุดม กับแนวดนตรี โซล-ป็อป อะตอมยังประพันธ์เนื้อร้องและแต่งทำนองเอง และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 25 มิถุนายน พ.ศ. 2558 ในสังกัดค่ายไวท์มิวสิค เครือจีเอ็มเอ็ม แกรมมี่

โดยที่เพลงนี้ถูกเขียนขึ้นจากประสบการณ์ขอ­งศิลปินเอง “วันหนึ่งผมเหลือบไปเห็นแผลเป็นของผมเองที่ขาผมเองก็ลืมไปแล้วว่ามีมันอยู่ แต่ทุกครั้งที่เห็น ผมแทบจะจำทุกรายละเอียด จำความเจ็บ ในวันที่เกิดได้หมดทุกอย่าง”

เพลงนี้พูดถึงทุกคนมีบาดแผล ทุกบาดแผล “มีความทรงจำ” เพราะในทุก ๆ ร่องรอยของความรู้สึกล้วนแล้วแ­ต่มีความทรงจำที่คอยย้ำเตือนเราเสมอว่าครั้งหนึ่ง “เรา” เคยผ่านอะไรมาบ้าง และในทุก ๆ เรื่องราวของความรัก ต่างก็ทิ้งร่องรอยความทรงจำ เปรียบให้เกิด “แผลเป็น” อยู่ในใจเราทุกคน

## การตอบรับ
เพลง "แผลเป็น" ติดอันดับสูงสุด 10 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 5 เมษายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงในปี พ.ศ. 2558
หมวดหมู่:ซิงเกิลในปี พ.ศ. 2558
หมวดหมู่:ซิงเกิลในสังกัดไวท์มิวสิค
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงของชนกันต์ รัตนอุดม
หมวดหมู่:เพลงที่ประพันธ์คำร้องโดยชนกันต์ รัตนอุดม
รายชื่อประเทศเรียงตามผลผลิตเอพริคอต

thumb|550x550px|แผนที่แสดงจำนวนผลผลิตเอพริคอตของแต่ละประเทศ
**รายชื่อประเทศเรียงตามการผลิต[[เอพริคอต]]** (ข้อมูลปี ค.ศ. 2012)  

## มากกว่า 100,000 ตัน

## 50,000-100,000 ตัน

## 10,000-50,000 ตัน

## น้อยกว่า 10,000 ตัน

หมวดหมู่:เกษตรกรรมแบ่งตามประเทศ
หมวดหมู่:รายชื่อประเทศ
รายชื่อประเทศเรียงตามผลผลิตหัวหอม

thumb|550x550px|แผนที่แสดงจำนวนผลผลิตหัวหอมของแต่ละประเทศ <br>
**รายชื่อประเทศเรียงตามผลผลิตหัวหอม** พ.ศ. 2551

## มากกว่า 250,000 ตัน

## แหล่งข้อมูลอื่น
* FAO complete list 		
หมวดหมู่:เกษตรกรรมแบ่งตามประเทศ
หมวดหมู่:รายชื่อประเทศ
ตำบลบ้านแอ่น

**บ้านแอ่น** เป็นตำบลในอำเภอดอยเต่า จังหวัดเชียงใหม่ จากการสำรวจเมื่อปี พ.ศ. 2561 ตำบลบ้านแอ่นมีจำนวนประชากรตามทะเบียนราษฎร์ทั้งสิ้น 2,559 คน 997 ครัวเรือน 

## ภูมิศาสตร์
มีเขื่อนและอ่างเก็บน้ำอยู่ในบริเวณใกล้เคียง

## เขตการปกครอง
ตำบลบ้านแอ่นประกอบด้วย 4 หมู่บ้าน ได้แก่

*หมู่ 1 บ้านวังหม้อ
*หมู่ 2 บ้านแอ่นใหม่
*หมู่ 3 บ้านแอ่นจัดสรร
*หมู่ 4 บ้านห้วยทรายมูล

### เขตการปกครองส่วนท้องถิ่น
พื้นที่ทั้งหมดบริหารโดยองค์การบริหารส่วนตำบลบ้านแอ่น

## อ้างอิง

บ้านแอ่น
ปลายสายรุ้ง

**"ปลายสายรุ้ง"** เป็นซิงเกิลของวงดนตรีพาราด็อกซ์ จากอัลบั้ม Day Dreamer ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 10 พฤศจิกายน พ.ศ. 2554 โดยเพลงนี้เน้นความสวยงามและความ Romantic ถึงในเนื้อเพลงจะเป็นการเปรียบเปรย แต่มันก็สามารถสะท้อนความรู้สึกจริงได้

ส่วนมิวสิกวิดีโอนี้ เผยแพร่ครั้งแรกในวันที่ 10 พฤศจิกายน พ.ศ. 2554 ในยูทูบ เป็น Fantasy MV จะเป็น Animation เป็นการ์ตูนญี่ปุ่นย้อนยุค ทำหนุ้าที่เสริมอารมณ์ของเพลง เน้นอารมณ์ความรู้สึกมากกว่าการเล่าเรื่องเป็นตอน ๆ ซึ่งได้ทีมกากเมะมาช่วยกันประกอบให้สมบูรณ์ยิ่งขึ้น ซึ่ง พี่ต้า สวมบทบาทกำกับคุม Direction เอง

## การตอบรับ
เพลง "ปลายสายรุ้ง" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 4 ธันวาคม พ.ศ. 2554 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
### ชาร์ต

## อ้างอิง

หมวดหมู่:เพลงไทยสากล
หมวดหมู่:เพลงของพาราด็อกซ์
หมวดหมู่:เพลงในปี พ.ศ. 2554
หมวดหมู่:ซิงเกิลในปี พ.ศ. 2554
หมวดหมู่:ซิงเกิลในสังกัดจีนี่เรคคอร์ดส
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงที่ประพันธ์คำร้องโดยอิทธิพงศ์ กฤดากร ณ อยุธยา
หมวดหมู่:เพลงออลเทอร์นาทิฟร็อกไทย
หมวดหมู่:เพลงอินดี้ร็อกไทย
UTC+03:00

**UTC+03:00 ** เป็นตัวบ่งบอกความเฉของเวลาเพิ่มจากเวลาสากลเชิงพิกัด +02:00 ในมาตรฐาน ISO 8601 เวลาในเขตเวลานี้จะเขียนว่า 2019-02-08T23:36:06+03:00

## เวลามาตรฐาน (ตลอดทั้งปี)

### ยุโรป

### เวลายุโรปตะวันออกไกล (FET)
มอสโก, เซนต์ปีเตอส์เบิร์ก,  ฟรานซ์โจเซฟแลนด์

### เวลาแอฟริกาตะวันออก
* ประเทศคอโมโรส
* ประเทศจิบูตี
* ประเทศเอริเทรีย
* ประเทศเอธิโอเปีย
* ประเทศเคนยา
* ประเทศมาดากัสการ์
* มายอต (ฝรั่งเศส)
* ประเทศโซมาเลีย
* ประเทศซูดานใต้
* ประเทศซูดาน
* ประเทศแทนซาเนีย
* ประเทศยูกันดา

### เวลามาตราฐานอาระเบีย
* ประเทศบาห์เรน
* ประเทศอิรัก
* ประเทศจอร์แดน
* ประเทศคูเวต
* ประเทศซาอุดีอาระเบีย
* ประเทศเยเมน
* ประเทศกาตาร์
* ประเทศซีเรีย
* ประเทศตุรกี

## เวลาออมแสง (ฤดูร้อนซีกโลกเหนือเท่านั้น)
* ประเทศบัลแกเรีย
* ประเทศไซปรัส (แอโครเทียรีและดิเคเลีย (สหราชอาณาจักร) และ ไซปรัสเหนือ)
* ประเทศเอสโตเนีย
* ประเทศฟินแลนด์ (หมู่เกาะโอลันด์)
* ประเทศกรีซ
* ประเทศลัตเวีย
* ประเทศลิทัวเนีย
* ประเทศยูเครน
* ประเทศมอลโดวา
* ประเทศโรมาเนีย

### ตะวันออกกลาง
* ประเทศอิสราเอล
* ประเทศเลบานอน
* ดินแดนปาเลสไตน์

## อ้างอิง

หมวดหมู่:ออฟเซตเวลาสากลเชิงพิกัด
ศตวรรษที่ 3 ก่อนคริสตกาล

ศตวรรษ : ศตวรรษที่ 4 ก่อนคริสตกาล - **ศตวรรษที่ 3 ก่อนคริสตกาล** - ศตวรรษที่ 2 ก่อนคริสตกาล

ทศวรรษ : 290 280 270 260 250 240 230 220 210 200
ก่อนคริสตกาล

**ศตวรรษที่ 3 ก่อนคริสตกาล** อยู่ระหว่าง 300 ปีก่อนคริสตกาล ถึง 201 ปีก่อนคริสตกาล
## ทศวรรษและปีคริสต์ศักราช
BC = ก่อนคริสตกาล

หมวดหมู่:ศตวรรษที่ 3 ก่อนคริสตกาล
ฟรานเซส แม็คดอร์มานด์

**ฟรานเซส หลุยส์ แม็คดอร์มานด์** (, 23 มิถุนายน ค.ศ. 1957) เป็นนักแสดงชาวอเมริกัน เธอเป็นหนึ่งในนักแสดงหญิงเพียงไม่กี่คนที่ถูกจัดอันดับว่าเป็น 1 ใน 10 นักแสดงหญิงที่ยอดเยี่ยมที่สุดตลอดกาล เธอแต่งงานกับผู้กำกับและนักเขียน โจเอล โคเอน ตั้งแต่ปี 1984 และร่วมแสดงภาพยนตร์ของสองพี่น้องตระกูลโคเอนหลายเรื่อง เช่น *Blood Simple* (1984), *Raising Arizona* (1987), *Fargo* (1996), *The Man Who Wasn't There* (2001) และ *[[ยกขบวนป่วนซีไอเอ]]* (2008) แม็คดอร์มานด์เป็นหนึ่งในนักแสดงไม่กี่คนที่ได้รับสามมงกุฎแห่งการแสดง ในปี 1997 เธอได้รับรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง *Fargo* ในปี 2011 เธอได้รับรางวัลโทนี่ สาขานักแสดงนำหญิงยอดเยี่ยม สำหรับการแสดงในละครบรอดเวย์เรื่อง *Good People* และในปี 2015 เธอได้รับรางวัลเอ็มมี สาขานักแสดงนำหญิงยอดเยี่ยมประเภทละครหรือภาพยนตร์จาก *Olive Kitteridge*

## อ้างอิง

## แหล่งข้อมูลอื่น

*

หมวดหมู่:บุคคลที่เกิดในปี พ.ศ. 2500
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:ผู้ที่ได้รับรางวัลเอมมี
หมวดหมู่:ผู้ที่ได้รับรางวัลโทนี
พ.ศ. 2613

**พุทธศักราช 2613** ตรงกับปีคริสต์ศักราช 2070 เป็นปีปกติสุรทินที่วันแรกเป็นวันพุธตามปฏิทินเกรกอเรียน

## เหตุการณ์

11 เมษายน - เปิดสุริยุปราคาเต็มดวงในประเทศไทย

## วันสำคัญทางศาสนาและพิธีกรรม
 

พ.ศ. 2613
แองเกล แองเกลอฟ

**แองเกล แองเกลอฟ** (Angel Angelov; ภาษาบัลแกเรีย:Ангел Ангелов ) เกิดเมื่อ 10 กรกฎาคม พ.ศ. 2491 ที่โซเฟียกราด บัลแกเรีย เป็นนักมวยสากลสมัครเล่นทีมชาติบัลแกเรีย ติดทีมชาติเข้าแข่งขันกีฬาโอลิมปิกเกมส์ พ.ศ. 2515  ที่มึนเชน เยอรมันตะวันตก ในรุ่นไลท์เวลเตอร์เวท รอบแรก ชนะ หลุยส์ คอนเตรราส จากเวเนซุเอลาเมื่อ 30 สิงหาคม รอบสอง ชนะ วอลเตอร์ โกเมซ จากอาร์เจนตินา เมื่อ 4 กันยายน รอบ 8 คนสุดท้าย ชนะบรรเทา ศรีสุข จากไทย เมื่อ 7 กันยายน  รอบรองชนะเลิศ ชนะ อิสซากา ดาโบเร จากไนเจอร์ เมื่อ 8 กันยายน และในรอบชิงชนะเลิศ แพ้ เรย์ เซียเรส จากสหรัฐ ได้เพียงเหรียญเงิน เมื่อ 10 กันยายน
## อ้างอิง
* http://www.sports-reference.com/olympics/athletes/an/angel-angelov-1.html 
หมวดหมู่:นักมวยสากลสมัครเล่นชาวบัลแกเรีย
หมวดหมู่:นักกีฬาเหรียญเงินโอลิมปิก
ทูช นล

**ทูช นล** (Touch Nol) เกิดเมื่อ 3 มกราคม พ.ศ. 2484 เป็นนักมวยสากลสมัครเล่นชาวกัมพูชา ติมทีมชาติเข้าแข่งขันกีฬาโอลิมปิก พ.ศ. 2507 ที่โตเกียวในรุ่นไลท์เวลเตอร์เวท รอบแรกได้บาย รอบสอง ชนะ ไบรอัน แอนเดอร์สัน จากไอร์แลนด์ รอบสาม แพ้ เอ็ดดี บลาย จากกานา ตกรอบเมื่อ 18 ตุลาคม พ.ศ. 2507
## อ้างอิง
* http://www.sports-reference.com/olympics/athletes/to/touch-nol-1.html 

หมวดหมู่:ผู้เข้าแข่งขันโอลิมปิกฤดูร้อน 1964
หมวดหมู่:นักมวยสากลสมัครเล่นชาวกัมพูชา
เฟร์ราส์

**เฟร์ราส์ อัลไคซี** ( เกิด 2 กรกฎาคม ค.ศ. 1982) เป็นนักร้องนักแต่งเพลง และนักดนตรีชาวอเมริกันจากลอสแอนเจลิส รัฐแคลิฟอร์เนีย เขาเป็นที่รู้จักจากซิงเกิล "ฮอลลิวูดส์น็อตอเมริกา" จากอัลบั้มแรก *[[เอเลียนส์แอนด์เรนโบส์]]* ซึ่งได้เป็นเพลงปิดรายการในรายการอเมริกันไอดอล ฤดูกาลที่ 7 รอบรองชนะเลิศ เขาเซ็นสัญญากับสังกัดเมตามอร์โฟซิสมิวสิก บริษัทย่อยของค่ายแคปิตอลเรเคิดส์ ก่อตั้งโดยเคที เพร์รี และเป็นนักร้องคนแรกในสังกัดของเธอ ในเดือนมิถุนายน ค.ศ. 2014 เขาออกอีพีชื่อเดียวกับตัวเองในนามสังกัดดังกล่าว
## อ้างอิง

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2525
หมวดหมู่:นักร้องชายชาวอเมริกัน
หมวดหมู่:นักร้องป็อปอเมริกัน
หมวดหมู่:ศิลปินสังกัดแคปิตอลเรเคิดส์
หมวดหมู่:นักร้องร็อกอเมริกัน
ท้วม ประสิทธิกุล

**ท้วม ประสิทธิกุล** เกิดที่จังหวัดนนทบุรี เมื่อ 1 เมษายน พ.ศ. 2439 บิดาชื่อ สุทธิ์ มารดาชื่อ เทียบ มีเชื้อสายกับ พระมหาเมธังกร (พรหม พฺรหฺมเทโว) เจ้าคณะจังหวัดแพร่และประธานผู้ก่อตั้งวัดพระธาตุช่อแฮอารามหลวง นายสุทธิ์ บิดานั้นเป็นนักดนตรีไทยที่มีความสามารถ ขับร้อง ขับเสภา และเล่นเพลงพื้นบ้านได้ดี ท้วมจึงได้เรียนขับร้องจากบิดามาตั้งแต่เด็ก จนอายุราว 12 ปี บิดาจึงพามาถวายตัวกับพระอรรคชายาเธอ พระองค์เจ้าสายสวลีภิรมย์ กรมขุนสุทธาสินีนาฏ (ซึ่งต่อมาเฉลิมพระนามเป็น พระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา) ท้วมอยู่ในวังนี้ประมาณ 1 ปี ก็ไปต่อเพลงกับหม่อมซ่มจีน ราชานุประพันธ์ ที่บ้านคลองบางหลวง
 
จนกระทั่ง พ.ศ. 2453 พระบาทสมเด็จพระจุลจอมเกล้าเจ้าอยู่หัวเสด็จสวรรคต ท้วมยังอยู่ที่บ้านหม่อมซ่มจีน จนหม่อมซ่มจีนถึงแก่กรรม เมื่อ พ.ศ. 2454 จึงกลับไปอยู่กับบิดา ในรัชสมัยพระบาทสมเด็จพระมงกุฎเกล้าเจ้าอยู่หัว ท้วมได้ไปอยู่กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา ที่ตำหนักสวนสุนันทา ต่อมาสมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา ทรงขอยืมตัวมาช่วยงานขับร้องที่วังสวนกุหลาบระยะหนึ่ง ต่อมาสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย ทรงมีละครในวังเพชรบรูณ์ จึงทรงขอยืมตัวท้วมมาประจำอยู่ที่วังเพชรบรูณ์ โดยร่วมงานกับลมุล ยมะคุปต์ และเฉลย ศุขวณิช และที่วังเพชรบูรณ์นี้ ท้วมได้เรียนขับร้องกับหม่อมมาลัยเพิ่มเติม 

ในรัชสมัยพระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ ให้ตั้งวงมโหรีหญิงขึ้น ท้วมได้เข้ารับราชการเป็นคนขับร้องประจำวงมโหรีหลวง ในช่วงนี้ ท้วมร้องเพลงอัดลงจานเสียงกับบริษัทโอเดี้ยนไว้เป็นจำนวนมาก ท้วมสมรส เมื่อ พ.ศ. 2469 กับนายพูล ประสิทธิกุล ต.จ.ว., ต.ม. ข้าราชการในกรมอัศวราช

ในปี พ.ศ. 2525 ท่านมีอายุ 86 ปี ยังมีสุขภาพดี และเมื่อเดือนพฤศจิกายน ท่านได้รับพระราชทานโล่ประกาศเกียรติคุณ ในฐานะศิลปินอาวุโส ผู้เชี่ยวชาญการขับร้องเพลงไทย จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โดยมีธนาคารกรุงเทพ จำกัด เป็นผู้ดำเนินการเลือกสรรนำความปลาบปลื้มมาสู่ท่านเป็นอันมาก ครูท้วม ประสิทธิกุล ได้รับเลือกจากคณะกรรมการวัฒนธรรมแห่งชาติให้เป็นศิลปินแห่งชาติสาขาศิลปะการแสดง (คีตศิลป์) ประจำปีพุทธศักราช 2529 ได้รับพระราชทานโล่ห์และเข็มเชิดชูเกียรติ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในวันที่ 24 กุมภาพันธ์ พ.ศ. 2530

ครูท้วม ประสิทธิกุล ถึงแก่กรรมด้วยโรคหัวใจวายอันเนื่องมาจากความชราภาพ เมื่อวันที่ 7 ตุลาคม พ.ศ. 2534 ขณะเมื่อมีอายุ 95 ปีเศษ มีพิธีพระราชทานเพลิงศพเมื่อวันที่ 22 มกราคม พ.ศ. 2535 ณ วัดเทพศิรินทราวาสราชวรวิหาร

## อ้างอิง
* http://sirindhornmusiclibrary.mahidol.ac.th/musiclibrary/index.php?ac=hall_of_fame/hall_of_fame_dataperson&id=43&languages=th#001

หมวดหมู่:นักดนตรีไทย
หมวดหมู่:บุคคลจากจังหวัดนนทบุรี
นาน้อย

**นาน้อย** อาจหมายถึง

* อำเภอนาน้อย
* ตำบลนาน้อย
* เทศบาลตำบลนาน้อย 
* โรงเรียนนาน้อย
ตำบลศรีษะเกษ

**ศรีษะเกษ** เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณทางทิศตะวันออกเฉียงเหนือของตัวอำเภอนาน้อยและจัดตั้งเป็นเทศบาลตำบลศรีษะเกษ เมื่อวันที่ 27 ตุลาคม 2552 โดยมีพื้นที่ครอบคลุมตำบลศรีษะเกษทั้งตำบล

## ประวัติ
ตำบลศรีษะเกษเป็นตำบลเก่าแก่มาหลายร้อยปีเดิมเป็นแขวงแขวงหนึ่ง จากการเล่าขานต่อกันมาว่า เจ้าเมืองน่านได้เสด็จประพาสมายังแขวงนี้ได้เห็นสายน้ำไหลกลับทิศ คือไหลจากทิศใต้มาทิศเหนือเป็นที่น่าสังเกตและแปลกจากแขวงอื่น ๆ จึงตั้งชื่อแขวงนี้ว่า แขวงศรีษะเกษ คำว่าศรีษะเกษ แผลงมาจากคำว่า "สังเกต" ต่อมาตั้งชื่อเป็นอำเภอศรีษะเกษ แต่ชื่อไปตรงกับจังหวัดศรีสะเกษ จึงเปลี่ยนชื่อมาเป็นอำเภอ นาน้อย แต่ชื่อตำบลยังเป็นตำบลศรีษะเกษจนถึงปัจจุบัน

## ที่ตั้งและอาณาเขต

### ที่ตั้ง

เทศบาลตำบลศรีษะเกษ ตั้งอยู่ หมู่ที่ 7 ตำบลศรีษะเกษ อำเภอนาน้อย จังหวัดน่าน มีเนื้อที่ประมาณ 309.1762 ตารางกิโลเมตร  หรือ 193,235.25 ไร่ โดยมีระยะห่างจากที่ว่าการอำเภอนาน้อยไปทางทิศตะวันออก 3.36 กิโลเมตร และมีระยะทางห่างจากตัวจังหวัดน่าน 65.91 กิโลเมตร 

### อาณาเขต

* **ทิศเหนือ** ติดต่อกับ ตำบลส้าน และ ตำบลน้ำมวบ อำเภอเภอเวียงสา
* **ทิศใต้** ติดต่อกับ ตำบลเชียงของ และ เทศบาลตำบลนาน้อย
* **ทิศตะวันออก** ติดต่อกับ อำเภอเวียงสา และ สาธารณรัฐประชาธิปไตยประชาชนลาว
* **ทิศตะวันตก** ติดต่อกับ ตำบลน้ำตก และ เทศบาลตำบลนาน้อย

## การเมือง / การปกครอง

### เขตการปกครอง

**เทศบาลตำบลศรีษะเกษ** แบ่งเขตการปกครองออกเป็น 14 หมู่บ้าน ได้แก่

* หมู่ 1 บ้านหัวเมือง
* หมู่ 2 บ้านขัวก้อม
* หมู่ 3 บ้านหนองห้า
* หมู่ 4 บ้านศรีบุญเรือง
* หมู่ 5 บ้านหนองเตา
* หมู่ 6 บ้านทุ่งมงคล
* หมู่ 7 บ้านใหม่
* หมู่ 8 บ้านน้ำหก
* หมู่ 9 บ้านหนองบัว
* หมู่ 10 บ้านหนอง
* หมู่ 11 บ้านศรีษะเกษ
* หมู่ 12 บ้านก่อมก้อ
* หมู่ 13 บ้านหนองผำ
* หมู่ 14 บ้านกิตตินันท์

## สถานที่ท่องเที่ยว
* อุทยานแห่งชาติศรีน่าน
* ดอยเสมอดาว
* ผาหัวสิงห์
* ผาชู้
* แก่งหลวง

## อ้างอิง

## แหล่งข้อมูลอื่น
* เว็บไซต์เทศบาลตำบลศรีษะเกษ

ศรีษะเกษ
ศรีษะเกษ
ศรีษะเกษ
สาวน้อยร้อยล้าน

**สาวน้อยร้อยล้าน** เป็นละครโทรทัศน์แนวมิวสิคัล-ลูกทุ่ง จากบทประพันธ์ของ พลอยชื่น - รื่นสราญ สร้างเป็นละครโทรทัศน์มาแล้ว 2 ครั้ง ครั้งแรกผลิตโดย บริษัท บ้านละคอน จำกัด (บริษัทในเครือโพลีพลัส) และครั้งที่ 2 โดย บริษัท ทีวี ธันเดอร์ จำกัด (มหาชน) ซึ่งครั้งแรกในปี พ.ศ. 2549 นำแสดงโดย ภาณุ สุวรรณโณ และ สาวิกา ไชยเดช ทางสถานีโทรทัศน์สีกองทัพบกช่อง 7 และครั้งที่สองในปี พ.ศ. 2559 นำแสดงโดย ทฤษฎี สหวงษ์ และ นนธวรรณทัศ บรามาซ ออกอากาศทางสถานีวิทยุโทรทัศน์ไทยทีวีสีช่อง 3

## รายชื่อนักแสดง

## เพลงประกอบละคร
; พ.ศ. 2549
# เพลง **จั๊กกะจี้** : สาวิกา ไชยเดช
# เพลง **ดาวน้อยในใจเธอ** : สาวิกา ไชยเดช
# เพลง **แอบถ่าย (ปาปารัซซี่)** : เมย์ เฟื่องอารมย์
# เพลง **ขนแขนแสตนอัพ** : สาวิกา ไชยเดช (ต้นฉบับ **บุศรา ศรีรุ่งเรือง**)
# เพลง **สะใภ้ทอร์นาโด** : Peach (เพลงจากละคร สะใภ้ทอร์นาโด)
# เพลง **โบว์แดงแสลงใจ** : พาเมล่า บาวเด้น
# เพลง **รักตัดตอน** : ดาว มยุรี 
# เพลง **ผ้าเช็ดหน้าลาใจ** : พาเมล่า บาวเด้น
# เพลง **น้ำตาฟ้า** : จิ้งหรีดขาว (ต้นฉบับ สามโทน)
# เพลง **รักคำสุดท้าย** : สุนารี 

; พ.ศ. 2559
# เพลง **บ้านนอกแล้วไง ** - ขับร้องโดย  นนธวรรณ ฌรรวนธร 
# เพลง **เว้นวรรคกดไลค์** - ขับร้องโดย  เมทินี จันทร์สร้อย 
# เพลง **คุณแม่ไม่ว่า** - ขับร้องโดย  นนธวรรณ ฌรรวนธร 
# เพลง **ทั้งสวยทั้งโสด (เว้นไว้กดรัก)** -  ขับร้องโดย  เมทินี จันทร์สร้อย
# เพลง **เพลงที่ยังแต่งไม่จบ** - ขับร้องโดย นนธวรรณ ฌรรวนธร
# เพลง **เพลงที่ยังแต่งไม่จบ** - ขับร้องโดย ทฤษฎี สหวงษ์
# เพลง **เพลงที่ยังแต่งไม่จบ** - ขับร้องโดย  ทฤษฎี สหวงษ์ และ นนธวรรณ ฌรรวนธร
# เพลง **ดาวไม่ลืมดิน** - ขับร้องโดย  นนธวรรณ ฌรรวนธร
# เพลง **คนข้าง ๆ** - ขับร้องโดย วงสไมล์บัฟฟาโล่ 
# เพลง **กรุงเทพฯ เมืองในฝัน** - ขับร้องโดย นนธวรรณ ฌรรวนธร

## รางวัลและการเข้าชิง

## อ้างอิง

## แหล่งข้อมูลอื่น
* 
* เรื่องย่อละคร สาวน้อยร้อยล้าน (2559) : กระปุกดอตคอม
* เรื่องย่อ/ตัวอย่าง สาวน้อยร้อยล้าน (2559) : ย้อนหลัง.com
* 

หมวดหมู่:ละครโทรทัศน์ไทยในปี พ.ศ. 2549
หมวดหมู่:ละครโทรทัศน์ช่อง 7
หมวดหมู่:ละครโทรทัศน์โดยบ้านละคอน
หมวดหมู่:ละครโทรทัศน์ไทยในปี พ.ศ. 2559
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยทีวี ธันเดอร์
ตำบลนาน้อย

**นาน้อย** เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณกึ่งกลางของพื้นที่อำเภอ เป็นศูนย์กลางความเจริญและที่ตั้งของสถานที่ราชการต่าง ๆ ของอำเภอนาน้อย

## อาณาเขต
* **ทิศเหนือ** ติดต่อตำบลน้ำตก ตำบลศีรษะเกษ
* **ทิศตะวันออก** ติดต่อตำบลเชียงของ
* **ทิศใต้** ติดต่อตำบลสถาน
* **ทิศตะวันตก** ติดต่อตำบลบัวใหญ่และตำบลสันทะ

## การแบ่งเขตการปกครอง
### การปกครองท้องที่
แบ่งการปกครองออกเป็น 10 หมู่บ้าน ได้แก่
* หมู่ 1 บ้านนาราบ
* หมู่ 2 บ้านดอนไชย
* หมู่ 3 บ้านนาหลวง
* หมู่ 4 บ้านนาน้อย
* หมู่ 5 บ้านบุ้ง
* หมู่ 6 บ้านไร่
* หมู่ 7 บ้านนาหล่าย
* หมู่ 8 บ้านหัวทุ่ง
* หมู่ 9 บ้านนาอุดม
* หมู่ 10 บ้านคลองชล

### การปกครองส่วนท้องถิ่น
แบ่งการปกครองเป็น 1 เทศบาลตำบล ได้แก่
* **[[เทศบาลตำบลนาน้อย]]** ครอบคลุมพื้นที่บางส่วนของตำบลนาน้อย
* **องค์การบริหารส่วนตำบลนาน้อย** ครอบคลุมพื้นที่ตำบลนาน้อย (นอกเขตเทศบาลตำบลนาน้อย)

## อ้างอิง

นาน้อย
ตำบลเชียงของ

**เชียงของ** เป็นตำบลหนึ่งในอำเภอนาน้อย จังหวัดน่าน ตั้งอยู่ทิศตะวันออกเฉียงใต้ของอำเภอนาน้อย อยู่ห่างจากที่ว่าการอำเภอนาน้อยประมาณ  4  กิโลเมตร

## ประวัติ
ผู้สูงอายุในพื้นที่เล่าต่อกันมาว่า ชื่อของตำบลเชียงของ มาจากการที่ชาวอำเภอเชียงของได้อพยพมาตั้งรกรากอยู่

## ที่ตั้ง
* **ทิศเหนือ** ติดต่อกับตำบลศีรษะเกษ ตำบลน้ำมวบ
* **ทิศตะวันออก** ติดต่อกับประเทศลาว
* **ทิศตะวันออกเฉียงใต้** ติดต่อกับอำเภอฟากท่า
* **ทิศใต้** ติดต่อกับตำบลสถาน
* **ทิศตะวันตก** ติดต่อกับตำบลนาน้อย

## การแบ่งเขตการปกครอง
### การปกครองท้องที่
แบ่งการปกครองออกเป็น 7 หมู่บ้าน ได้แก่
* **หมู่ที่ 1** บ้านหนองห้า
* **หมู่ที่ 2** บ้านแต
* **หมู่ที่ 3** บ้านป่าสัก
* **หมู่ที่ 4** บ้านนาเกลือ
* **หมู่ที่ 5** บ้านน้ำหิน
* **หมู่ที่ 6** บ้านสัน
* **หมู่ที่ 7** บ้านห้วยเลา

### การปกครองส่วนท้องถิ่น
* **องค์การบริหารส่วนตำบลเชียงของ** ครอบคลุมพื้นที่ตำบลเชียงของทั้งตำบล

## สถานที่ท่องเที่ยว
* เสาดิน (ฮ้อมจ้อม)
* คอกเสือ 
* พระธาตุเชียงของ(พระธาตุดอยปุ่มข้าว)
* วัดเชียงของ

## อ้างอิง

เชียงของ
เชียงของ
หมวดหมู่:เชียง
หมวดหมู่:เขตแดนไทย–ลาว
ตำบลสถาน (อำเภอนาน้อย)

**สถาน** เป็นตำบลหนึ่งในอำเภอนาน้อย จังหวัดน่าน ตั้งอยู่บริเวณตั้งอยู่บริเวณตอนใต้ของอำเภอนาน้อย

## ประวัติ
ไม่ปรากฏหลักฐานว่าเกิดขึ้นเมื่อใด จากการสอบถาม ตำบลสถานมาจากชื่อของดอกไม้ชนิดหนึ่งชื่อดอกสถาน เป็นดอกไม้ที่หอมและสวยงามขึ้นเต็มไปหมดที่บ้านสถาน จึงตั้งชื่อตำบลสถาน ตามชื่อดอกไม้

## อาณาเขต
* **ทิศเหนือ** ติดต่อตำบลนาน้อยและตำบลเชียงของ
* **ทิศตะวันออก** ติดต่ออำเภอฟากท่า
* **ทิศใต้** ติดต่อ ตำบลบ่อแก้ว อำเภอนาหมื่น
* **ทิศตะวันตก** ติดต่อตำบลบัวใหญ่และตำบลสันทะ

## การแบ่งเขตการปกครอง
### การปกครองท้องที่
แบ่งการปกครองออกเป็น 12 หมู่บ้าน ได้แก่

* **หมู่ที่ 1** บ้านศาลา
* **หมู่ที่ 2** บ้านสถาน
* **หมู่ที่ 3** บ้านร้อง
* **หมู่ที่ 4** บ้านบง
* **หมู่ที่ 5** บ้านไร่น้ำหิน
* **หมู่ที่ 6** บ้านน้ำลัด
* **หมู่ที่ 7** บ้านหมาก
* **หมู่ที่ 8** บ้านป่ากล้วย
* **หมู่ที่ 9** บ้านหล่ายหนอง                    
* **หมู่ที่ 10** บ้านนาดอย
* **หมู่ที่ 11** บ้านใหม่จัดสรร
* **หมู่ที่ 12** บ้านทุ่งเจริญ

### การปกครองส่วนท้องถิ่น
* **องค์การบริหารส่วนตำบลสถาน** ครอบคลุมพื้นที่ตำบลสถานทั้งตำบล

## อ้างอิง

สถาน
สถาน
ตำบลสันทะ

**สันทะ** เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกเฉียงใต้ของอำเภอนาน้อย

## ประวัติ
ไม่ปรากฏหลักฐานว่าเกิดขึ้นเมื่อใด จากการสอบถามผู้สูงอายุในหมู่บ้าน พอจะทราบว่าหมู่บ้านสันทะเป็นหมู่บ้านเก่าแก่ ซึ่งจะทราบจากประวัติการสร้างวัดสันทะ

## อาณาเขต
* **ทิศเหนือ** ติดต่อกับตำบลบัวใหญ่ ตำบลศีรษะเกษ
* **ทิศตะวันออก** ติดต่อกับตำบลบ่อแก้ว อำเภอนาหมื่น
* **ทิศใต้** ติดต่อกับตำบลเมืองลี อำเภอนาหมื่น
* **ทิศตะวันตก** ติดต่อกับตำบลไผ่โทน จังหวัดแพร่

## การแบ่งเขตการปกครอง
### การปกครองท้องที่
แบ่งการปกครองออกเป็น 10 หมู่บ้าน ได้แก่

* **หมู่ที่ 1** บ้านเชตะวัน
* **หมู่ที่ 2** บ้านห้วยจอย
* **หมู่ที่ 3** บ้านขุนสถาน
* **หมู่ที่ 4** บ้านวังคำ
* **หมู่ที่ 5** บ้านนาแดง
* **หมู่ที่ 6** บ้านสันทะ
* **หมู่ที่ 7** บ้านห้วยส้ม
* **หมู่ที่ 8** บ้านส้าน
* **หมู่ที่ 9** บ้านแสนสุข
* **หมู่ที่ 10** บ้านใหม่หัวดง
* **หมู่ที่ 11** บ้านเรืองสว่าง

### การปกครองส่วนท้องถิ่น
* **องค์การบริหารส่วนตำบลสันทะ** ครอบคลุมพื้นที่ตำบลสันทะทั้งตำบล

## อ้างอิง

สันทะ
สันทะ
แหลมตาริฟา

**แหลมตาริฟา** () หรือ **แหลมโมร็อกโก** () เป็นจุดที่อยู่ทางทิศใต้สุดของคาบสมุทรไอบีเรียและยุโรปภาคพื้นทวีป ตั้งอยู่ริมช่องแคบยิบรอลตาร์ในเขตเทศบาลเมืองตาริฟา จังหวัดกาดิซ แคว้นปกครองตนเองอันดาลูซิอา ประเทศสเปน เราสามารถมองเห็นชายฝั่งประเทศโมร็อกโกได้จากจุดนี้

แหลมตาริฟาเป็นปลายด้านตะวันออกเฉียงใต้ของอดีตเกาะตาริฟาหรืออิสลาเดลัสปาโลมัส (Isla de Las Palomas) ซึ่งตั้งอยู่นอกชายฝั่งและเชื่อมต่อกับแผ่นดินใหญ่ของสเปนด้วยทางเชื่อม เกาะนี้เคยเป็นที่ตั้งของค่ายทหารค่ายหนึ่งระหว่างคริสต์ทศวรรษ 1930 ถึง ค.ศ. 2001 

ทั้งเกาะและเทศบาลตาริฟาได้ชื่อมาจากเฏาะรีฟ อิบน์ มาลิก () หัวหน้าทัพชาวเบอร์เบอร์ซึ่งเริ่มต้นการพิชิตฮิสปาเนียจากบริเวณนี้ในเดือนกรกฎาคม ค.ศ. 710

## อ้างอิง

## แหล่งข้อมูลอื่น

* Ferrer-Gallardo, X., Albet-Mas, A., & Espiñeira, K. (2014). The borderscape of Punta Tarifa: concurrent invisibilisation practices at Europe’s ultimate peninsula. cultural geographies, 1474474014547336.http://cgj.sagepub.com/content/early/2014/09/04/1474474014547336.abstract

หมวดหมู่:ภูมิศาสตร์สเปน
หมวดหมู่:จุดที่สุดในโลก
หมวดหมู่:แหลม
เมตามอร์โฟซิสมิวสิก

**เมตามอร์โฟซิสมิวสิก** () เป็นค่ายเพลงอเมริกันของค่ายแคปิตอลเรเคิดส์ ก่อตั้งโดยเคที เพร์รี ในปี ค.ศ. 2014

เพร์รีประกาศถึงแผนที่จะทำค่ายเพลงของตนเอง เธอกล่าวกับ*[[เดอะฮอลลิวูดรีพอร์เตอร์]]*เกี่ยวกับการจัดการค่ายเพลงว่า "เมื่อค่ายเพลงนี้ทำกำไรได้ ฉันจะพยายามและเลี่ยงสิ่งที่จะทำลายโอกาสของนักร้องเพื่อให้ประสบความสำเร็จได้ ขณะที่พวกเขาเข้าหาฉันเพื่อหาโอกาส ฉันคิดว่า 'หากเป็นฉัน ฉันอยากให้เขาปฏิบัติกับฉันอย่างไร'" ในวันที่ 17 มิถุนายน ค.ศ. 2014 เพร์รีประกาศทางทวิตเตอร์ว่าเธอเปิดค่ายเมตามอร์โฟซิสมิวสิกเป็นบริษัทย่อยของแคปิตอลเรเคิดส์ สัญลักษณ์ของค่ายเปิดเผยในวันถัดมา

## อ้างอิง

หมวดหมู่:ค่ายเพลงอเมริกัน
หมวดหมู่:เคที เพร์รี
การแตกตัวด้วยแสง

**การแตกตัวด้วยแสง** ( (หรือที่เรียกว่า การแปรธาตุด้วยแสง () เป็นกระบวนการทางฟิสิกส์ที่รังสีแกมมาพลังงานสูงอย่างยื่งยวดถูกดูดซึมโดยนิวเคลียสและทำให้มันเข้าสู่สภาพตื่นตัวซึ่งจะสลายตัวทันทีโดยการปลดปล่อยอนุภาคย่อยออกมา. โปรตอน, นิวตรอนหรืออนุภาคแอลฟาเดี่ยว ๆ จะถูกเคาะอย่างมีประสิทธิภาพให้หลุดออกจากนิวเคลียสโดยรังสีแกมมาที่กำลังเข้ามา การแตกตัวด้วยแสงเป็นปฏิกริยาดูดซับพลังงาน () สำหรับนิวเคลียสของอะตอมที่เบากว่าเหล็กและบางครั้งก็เป็นปฏิกริยาปลดปล่อยพลังงาน () สำหรับนิวเคลียสของอะตอมที่หนักกว่าเหล็ก. การแตกตัวด้วยแสงเป็นผู้รับผิดชอบสำหรับการสังเคราะห์นิวเคลียสของอย่างน้อยบางองค์ประกอบที่อุดมไปด้วยโปรตอนและหนักผ่านทางกระบวนการพีที่จะเกิดขึ้นในซุปเปอร์โนวา

## การแตกตัวด้วยแสงของดิวทีเรียม
ปฏิกิริยาการแตกตัวด้วยแสงดังต่อไปนี้

: 

ได้ถูกนำมาใช้โดยเจมส์ Chadwick และ มอริซ Goldhaber ในการวัดความแตกต่างของมวลระหว่างโปรตอนและนิวตรอน การทดลองนี้พิสูจน์ให้เห็นว่านิวตรอนไม่ได้เป็นสภาวะผูกพันของโปรตอนและอิเล็กตรอน ตามที่ได้ถูกเสนอโดยเออร์เนสต์ รัทเทอร์ฟอร์ด

## การแตกตัวด้วยแสงของเบริลเลียม
การแตกตัวด้วยแสงของเบริลเลียมโดยรังสีแกมมาที่ถูกปล่อยออกมาโดยพลวง-124 ถูกนำมาใช้เป็นแหล่งที่มาสำหรับนิวตรอนความร้อน

## ไฮเปอร์โนวา
ในการระเบิดของดวงดาวที่มีขนาดใหญ่มาก (มากกว่าหรือเท่ากับ 250 ของมวลของดวงอาทิตย์) การแตกตัวด้วยแสงเป็นปัจจัยสำคัญอย่างหนึ่งในเหตุการณ์ซูเปอร์โนวา ในขณะที่ดาวมาถึงจุดสิ้นสุดของชีวิต มันจะมีอุณหภูมิและความดันถึงจุดที่ผลกระทบจากการดูดซับพลังงานของการแตกตัวด้วยแสงจะลดความดันและอุณหภูมิภายในแกนของมันเองลงชั่วคราว นี่เป็นสาเหตุให้แกนกลางเริ่มต้นที่จะยุบตัวเนื่องจากพลังงานถูกนำออกไปโดยการแตกตัวด้วยแสง และแกนกลางที่กำลังยุบนำไปสู่​​การก่อตัวของหลุมดำ ส่วนหนึ่งของมวลจะหนีออกไปในรูปแบบของเจ็ตสัมพัทธ์ ()ซึ่งอาจมีการ "พ่น" โลหะชิ้นแรกในจักรวาล

## ฟิชชันด้วยแสง
ฟิชชันด้วยแสง () เป็นกระบวนการที่คล้ายกันแต่แตกต่างกัน ในที่ซึ่งนิวเคลียส หลังจากมีการดูดซับรังสีแกมมา จะเริ่มปฏิกิริยานิวเคลียร์ฟิชชัน (แยกเป็นสองชิ้นที่มีมวลเกือบเท่ากัน)

## อ้างอิง

หมวดหมู่:การสังเคราะห์นิวเคลียส
หมวดหมู่:ฟิสิกส์นิวเคลียร์
เรย์ (สตาร์ วอร์ส)

**เรย์** () ชื่อจริง **เรย์ สกายวอล์คเกอร์** เป็นตัวละครในสตาร์ วอร์ส แสดงโดยเดซี ริดลีย์ ซึ่งเป็นตัวละครหลักของ*[[สตาร์ วอร์ส ไตรภาคต่อ]]* ปรากฏตัวครั้งแรกในภาพยนตร์เรื่อง*[[สตาร์ วอร์ส: อุบัติการณ์แห่งพลัง]]* เรย์มีอาชีพเก็บขยะขายบนดาวจัคคู ในวัยเด็กเธอถูกทอดทิ้งไว้บนดาวจัคคูเพียงคนเดียว ซึ่งผู้ที่นำเธอมาปล่อยบอกไว้ว่าจะกลับมารับเธอ เรย์ใช้ชีวิตอยู่ไปวัน ๆ จนกระทั่งเธอเจอกับบีบีเอท ก่อนที่ยานไทไฟเตอร์ของปฐมภาคี ที่ฟินน์ และโพ ดาเมรอน ใช้หลบหนีมาตกบนดาวจัคคู และฟินก็พบกับเธอโดยบังเอิญ ทั้งคู่ต้องหลบหนีการตามล่าของปฐมภาคีด้วยกันจนทำให้เกิดความสนิทสนมกันมากขึ้น ด้วยเหตุผลบางอย่างเรย์ค้นพบว่า เธอมีความสามารถในการใช้ "พลัง" เช่นเดียวกับเจได ทั้งๆที่ไม่เคยรับการฝึกโดยตรง ทำให้ไคโล  เร็น เกิดกลัวว่าเธอจะกลายเป็นศัตรูที่ยากจะต่อกรด้วย เรย์ดั้นด้นเดินทางข้ามกาแลกซีไปหา ลุค สกายวอล์กเกอร์ เพื่อขอฝึกวิชาในศิลปะเจได ซึ่งในตอนแรกลุคไม่ยอมฝึกให้เธอเพราะหวาดกลัวความล้มเหลว แต่เมื่อเห็นความมุ่งมั่นของเธอ ลุคจึงยอมถ่ายทอดวิชาให้ แต่แล้วเรย์ก็สัมผัสได้ว่ายังมีความดีในตัวของไคโล เร็น โดยที่ลุคไม่เห็นด้วย จึงเกิดการโต้เถียงกัน สุดท้ายแล้วเธอจึงแยกตัวจากลุคมา เรย์ยังมีพลังความสามารถพิเศษที่แตกต่างจากเจไดคนอื่นๆ ด้วยการเชื่อมโยงแห่งพลังของเธอและไคโล  เร็น ทำให้ก่อเกิดพลังแห่งชีวิตรูปแบบใหม่ที่สามารถรักษาสรรพชีวิตได้ และนอกจากนั้นชาติกำเนิดที่แท้จริงของเธอคือหลานสาวของจักรพรรดิ ชีฟ พัลพาทีน และถือเป็นทายาทสืบทอดโดยตรง ตามประวัตินั้น จักรพรรดิพัลพาทีนมีบุตรชายคนหนึ่ง ที่ได้แต่งงานกับหญิงสาวคนหนึ่งจนตั้งครรภ์ และคลอดเรย์ออกมาในช่วงหลังยุทธการที่ดาวจัคคู บิดาของเรย์รู้ดีว่าจักรพรรดิพัลพาทีน ผู้ซึ่งเป็นบิดาของตนตั้งใจที่จะให้เรย์ ซึ่งเป็นผู้มีสัมผัสในพลัง มาเป็นผู้สืบทอดซิธลอร์ดแทนตน ตัวเขาไม่ต้องการดังนั้น จึงได้นำเรย์ไปซ่อนที่ดาวจัคคูและหลบหนีไป แต่จักรพรรรดิพัลพาทีนรู้ทันจึงได้ส่งโอชิ ซึ่งเป็นซิธมือสังหารไปตามล่าจนพบ และบีบเค้นให้เปิดเผยที่ซ่อนของเรย์ แต่บิดา-มารดาของเรย์ไม่ยอมบอก ทำให้โอชิทำการปลิดชีพทั้งคู่เสีย

เมื่อเรย์ปราบจักรพรรดิพัลพาทีนได้สำเร็จ เธอเดินทางไปยังดาวทาทูอีนที่เป็นดาวบ้านเกิดของลุค สกายวอล์คเกอร์ และได้ไปที่บ้านตระกูลลาร์ส(ที่ลุคเคยอาศัยอยู่ตั้งแต่ยังแบเบาะ) ซึ่งถูกทิ้งร้างมานานนับสามสิบกว่าปี ตั้งแต่   ลุคเดินทางออกจากดาวทาทูอีน เธอนำกระบี่แสงทั้งสองเล่มซึ่งเป็นลุคสกาย วอล์คเกอร์ และเลอา ออร์กานามาฝังดินใกล้กับบริเวณบ้าน  และได้อุทิศตนโดยรับนามสกุลใหม่ในฐานะ **สกายวอล์คเกอร์**

## อ้างอิง

## แหล่งข้อมูลอื่น
* Rey in the Official StarWars.com Encyclopedia

หมวดหมู่:ตัวละครในสตาร์ วอร์ส
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครที่เป็นอัศวินหญิง
หมวดหมู่:ตัวละครที่เป็นนักรบหญิง
หมวดหมู่:ตัวละครในบันเทิงคดีที่มีความสามารถเกี่ยวกับการรักษา
ตำบลบัวใหญ่ (อำเภอนาน้อย)

**บัวใหญ่** เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกของอำเภอนาน้อย มีองค์กรปกครองส่วนท้องถิ่น คือ องค์การบริหารส่วนตำบลบัวใหญ่ ครอบคลุมพื้นที่ตำบลบัวใหญ่ทั้งตำบล

## อาณาเขต
* **ทิศเหนือ** ติดต่อกับตำบลน้ำตก
* **ทิศตะวันออก** ติดต่อกับตำบลนาน้อย
* **ทิศใต้** ติดต่อกับตำบลสันทะ
* **ทิศตะวันตก** ติดต่อกับอำเภอร้องกวาง จังหวัดแพร่

## หมู่บ้าน
แบ่งการปกครองออกเป็น 8 หมู่บ้าน ได้แก่
* หมู่ 1 บ้านอ้อย
* หมู่ 2 บ้านใหม่มงคล
* หมู่ 3 บ้านนาแหน
* หมู่ 4 บ้านทัพม่าน
* หมู่ 5 บ้านนาไค้
* หมู่ 6 บ้านต้นม่วง
* หมู่ 7 บ้านสันพยอม
* หมู่ 8 บ้านหนองห้า

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลบัวใหญ่ 

บัวใหญ่
บัวใหญ่
ตำบลน้ำตก (อำเภอนาน้อย)

**น้ำตก** เป็นตำบลหนึ่งในอำเภอนาน้อย จังหวัดน่าน ตั้งอยู่ทางทิศตะวันตกเฉียงเหนือของอำเภอนาน้อย

## ประวัติ
เดิมตำบลน้ำตกเป็นหมู่ 10–12 ของตำบลนาน้อย ได้แยกการเป็นตำบลเมื่อ พ.ศ. 2524 และแยกการปกครองเป็น 5 หมู่บ้าน คือ หมู่ที่ 1–5 เมื่อ พ.ศ. 2526 และแยกเพิ่มอีก 2 หมู่ คือ หมู่ที่ 6 และ 7 เมื่อ พ.ศ. 2531 ที่ชื่อว่าตำบลน้ำตกเพราะเดิมเอกลักษณ์ปากทางเข้าตำบลมีน้ำตกที่ไหลตลอดปี ซึ่งเป็นจุดจอดรถประจำทาง แต่ปัจจุบันเนื่องจากมีการถางป่าทำไร่ข้าวโพด น้ำจึงแห้งไป

## อาณาเขต
* **ทิศเหนือ** ติดต่อ ตำบลแม่สาคร อำเภอเวียงสา
* **ทิศตะวันออก** ติดต่อ ตำบลนาน้อยและตำบลศีรษะเกษ
* **ทิศใต้** ติดต่อ ตำบลบัวใหญ่และตำบลนาน้อย
* **ทิศตะวันตก** ติดต่ออำเภอร้องกวาง จังหวัดแพร่

## การแบ่งเขตการปกครอง
### การปกครองท้องที่
แบ่งการปกครองออกเป็น 7 หมู่บ้าน ได้แก่
* หมู่ 1 บ้านพืชเจริญ
* หมู่ 2 บ้านน้ำพุ
* หมู่ 3 บ้านน้ำสระ
* หมู่ 4 บ้านวังกอก
* หมู่ 5 บ้านเปา
* หมู่ 6 บ้านไทยงาม
* หมู่ 7 บ้านพืชมงคล

### การปกครองส่วนท้องถิ่น
* **องค์การบริหารส่วนตำบลน้ำตก** ครอบคลุมพื้นที่ตำบลน้ำตกทั้งตำบล

## อ้างอิง

น้ำตก
น้ำตก
ปลาขิ้ง

**ปลาขิ้ง** หรือ **ปลาขิ่ง** () ปลาน้ำจืดชนิดหนึ่ง ในวงศ์ปลาตะเพียน (Cyprinidae)

มีลำตัวแบนข้างเล็กน้อย หัวค่อนข้างโต ปากกว้างและริมฝีปากหนา มีหนวด 2 คู่ ตาโตอยู่ค่อนไปทางด้านบนของส่วนหัว ส่วนแก้มกว้างทำให้ส่วนหัวดูค่อนข้างสูง เกล็ดมีขนาดเล็กหลุดง่าย มีเกล็ดตามแนวเส้นข้างลำตัว 42-45 แถว ลำตัวสีเงินเจือชมพูอ่อน ๆ เหนือครีบอกมีแถบสีดำตามแนวตั้ง ครีบทุกครีบเป็นสีเหลืองอ่อน ปลายครีบหางมีแต้มสีแดงปนส้มทั้ง 2 แฉก

มีความยาวเต็มที่ไม่เกิน 40 เซนติเมตร เป็นปลาที่กินพืชน้ำและตะไคร่น้ำเป็นอาหาร มีพฤติกรรมอาศัยอยู่รวมกันเป็นฝูงขนาดเล็กในแหล่งน้ำไหล  พบกระจายพันธุ์ในประเทศพม่า และแม่น้ำสาละวินซึ่งเป็นพรมแดนระหว่างไทยกับพม่า จัดเป็นปลาเพียงชนิดเดียวในสกุล *[[Chagunius]]* ที่พบได้ในประเทศไทย

ค้นพบครั้งแรกทางวิทยาศาสตร์ที่ห้วยแม่ละเมา บ้านแม่ละเมา อำเภอแม่สอด จังหวัดตาก ที่พิกัด 16°48’N, 98°44’E, โดยที่คำว่า *Chagunius* ดัดแปลงมาจากคำว่า *"คากูนี (chaguni)"* ซึ่งเป็นภาษาถิ่นที่เรียกปลาสกุลนี้ในรัฐพิหาร ประเทศอินเดีย และ *baileyi* ตั้งขึ้นเพื่อเป็นเกียรติแก่นักมีนวิทยาชาวอเมริกัน รีฟ เอ็ม. ไบเลย์

นิยมเลี้ยงเป็นปลาสวยงาม

## อ้างอิง

## แหล่งข้อมูลอื่น
*รูปและข้อมูลเพิ่มเติม
โรแบร์โต เบนิญญี

**โรแบร์โต เรมีโจ เบนิญญี** (; เกิด 27 ตุลาคม ค.ศ. 1952) เป็นนักแสดง นักแสดงตลก นักเขียนบท ผู้กำกับภาพยนตร์ชาวอิตาลี ในปี ค.ศ. 1997 เขาร่วมเขียนบท, กำกับ และแสดงในภาพยนตร์เรื่อง *[[ยิ้มไว้โลกนี้ไม่มีสิ้นหวัง]]* (*Life Is Beautiful*) จากผลงานภาพยนตร์เรื่องนี้ ยังทำให้เขาได้รับรางวัลออสการ์ สาขานักแสดงนำชายยอดเยี่ยม และรางวัลออสการ์ สาขาภาพยนตร์ภาษาต่างประเทศยอดเยี่ยม นอกจากนี้เขายังแสดงเป็นลูกชายของนักสืบกลูโซในเรื่อง *Son of the Pink Panther* (1993) และยังได้แสดงภาพยนตร์ของผู้กำกับจิม จาร์มัช ถึง 3 เรื่อง คือ *Down by Law* (1986), *Night on Earth* (1991) และ *Coffee and Cigarettes* (2003)

## อ้างอิง

## แหล่งข้อมูลอื่น

* ชีวประวัติ โรแบร์โต เบนิญญี 
* เว็บไซต์อย่างเป็นทางการ 
* 

หมวดหมู่:บุคคลที่เกิดในปี พ.ศ. 2495
หมวดหมู่:บุคคลที่ยังมีชีวิตอยู่
หมวดหมู่:บุคคลจากจังหวัดอาเรสโซ่
หมวดหมู่:บุคคลจากปราโต
หมวดหมู่:นักแสดงอิตาลี
หมวดหมู่:ผู้กำกับภาพยนตร์ชาวอิตาลี
หมวดหมู่:นักแสดงตลกชาวอิตาลี
หมวดหมู่:นักแสดงภาพยนตร์ชายชาวอิตาลี
หมวดหมู่:นักแสดงนำชายยอดเยี่ยม รางวัลบาฟตา
หมวดหมู่:นักแสดงนำชายยอดเยี่ยม รางวัลออสการ์
รายชื่อประเทศเรียงตามผลผลิตอาร์ทิโชก

thumb|550x550px|แผนที่แสดงผลผลิตอาร์ทิโชกในปี ค.ศ. 2004
**รายชื่อประเทศเรียงตามผลผลิต[[อาร์ทิโชก]]**

## ผลผลิตแต่ละประเทศ
รายชื่อประเทศเรียงตามผลผลิตอาร์ทิโชก ค.ศ. 2008

## 2555

## อ้างอิง

หมวดหมู่:เกษตรกรรมแบ่งตามประเทศ
หมวดหมู่:รายชื่อประเทศ
เทียนน้ำ

**เทียนน้ำ**  อยู่ในวงศ์ Balsaminaceae เป็นวัชพืชในนาข้าวในภาคกลาง พบตามหนองน้ำหรือริมคลอง ไม้ล้มลุก อายุปีเดียว ลำต้นตรงโผล่เหนือน้ำ ลำต้นเหลี่ยมกลวง ใบเดี่ยว ดอกช่อ ดอกย่อยสีชมพู ผลค่อนข้างกลม อ่อนเป็นสีเขียว แก่เป็นสีแดง ใช้เป็นยาขับลม ขับปัสสาวะ 

## อ้างอิง

* ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 147

หมวดหมู่:วงศ์เทียนดอก

หมวดหมู่:สมุนไพร
ริกกี คิม

**ริกกี ลี นีลี** (; เกิด 19 มิถุนายน ค.ศ. 1981) หรือที่รู้จักกันในชื่อ **ริกกี คิม** (Ricky Kim) เป็นนักแสดงและนายแบบชาวอเมริกัน-เกาหลี บิดาของเขาเป็นชาวอเมริกันและมารดาเป็นชาวเกาหลี เขาเติบโตในแคนซัสและฮาวาย และศึกษาที่มหาวิทยาลัยแคนซัสสเตต เอกสื่อสารมวลชน 

ในปี ค.ศ. 2005 เขาเข้ามาเป็นอาสาสมัครสอนภาษาอังกฤษในเกาหลีใต้ ภายหลังเขาออกจากประเทศเพื่อเดินทางรอบโลก แต่ต่อมา ริกกีตัดสินใจที่จะทำงานในวงการบันเทิง สี่เดือนต่อมาเขาได้เป็นนายแบบและนักแสดง ภายใต้ชื่อ ริกกี คิม และมีบทบาทนำครั้งแรกในภาพยนตร์รักตลกเรื่อง *My Darling FBI* หลังจากนั้นเขาก็เข้าร่วมเป็นนักแสดงในสังกัดของมิเชล มอร์ริส ในปี ค.ศ. 2010 ริกกีร่วมแสดงในละครโทรทัศน์สัญชาติเกาหลีใต้ เรื่อง *[[เจจุงวอน ตำนานแพทย์แห่งโชซอน]]* ในบทบาท ด.ร. จอห์น วิลเลียม เฮรอน เพรสไบทีเรียน มิชชันนารี และผู้อำนวยการโรงพยาบาลสถาบันการแพทย์แห่งแรกในเกาหลีใต้

## อ้างอิง

## แหล่งข้อมูลอื่น
* ริกกี คิม ที่บอนบูเอนเตอร์เทน
* 
* 
* 

หมวดหมู่:บุคคลที่เกิดในปี พ.ศ. 2524
หมวดหมู่:บุคคลที่ยังมีชีวิตอยู่
หมวดหมู่:นักแสดงชายชาวอเมริกันในศตวรรษที่ 21
หมวดหมู่:ชาวอเมริกันเชื้อสายเกาหลี
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:นักแสดงชายชาวอเมริกัน
ทายไฟต์เตอร์

ยาน*** ทายไฟต์เตอร์*** (TIE fighter) เป็นยานอวกาศในเรื่องแต่งชุด*[[สตาร์ วอร์ส]]* ปรากฏครั้งแรกในภาพยนตร์*[[สตาร์ วอร์ส เอพพิโซด 4: ความหวังใหม่]]* และมีบทบาทสำคัญต่อเนื่องในภาพยนตร์อีกสองภาคถัดมา รวมทั้งภาคที่เจ็ดอีกด้วย  ทายไฟต์เตอร์ เป็นยานอวกาศประเภทรบจู่โจมแห่งจักรวรรดิกาแลกติก  และต่อมาเป็นปฐมภาคี

## แหล่งข้อมูลอื่น
* http://www.starwars.com/databank/tie-fighter ใน Star Wars Databank
* http://starwars.wikia.com/wiki/TIE/LN_starfighter ใน Wookieepedia: The Star Wars Wiki

หมวดหมู่:ยานขับไล่ในสตาร์ วอร์ส
กรดไมริสติก

**กรดไมริสติก** () หรือ **กรดเททราเดคาโนอิก** (tetradecanoic acid) เป็นกรดไขมันอิ่มตัวที่ได้จากเนยจันทน์เทศ (*Myristica fragrans*) ซึ่งพบไตรไมริสทิน (trimyristin) สารไตรกลีเซอไรด์ของกรดไมริสติก 75% นอกจากนี้ยังพบในน้ำมันเมล็ดในปาล์ม น้ำมันมะพร้าว ไขมันเนย ไขวาฬและเหง้าของพืชสกุล *Iris*

กรดไมริสติกเป็นส่วนผสมในหลายผลิตภัณฑ์ โดยทำหน้าที่เป็นสารลดแรงตึงผิว สารหล่อลื่นและอิมัลซิไฟเออร์ อย่างไรก็ตาม กรดไมริสติกอาจก่อให้เกิดอาการระคายเคืองต่อผิวหนัง ดวงตา ระบบทางเดินหายใจและระบบทางเดินอาหารได้

## อ้างอิง

## แหล่งข้อมูลอื่น
* 

หมวดหมู่:กรดไขมัน
เทียนนา

**เทียนนา **หรือ **ผักบุ้งรอ**   อยู่ในวงศ์ Onagraceae ขึ้นตามทุ่งนาและหนองน้ำทั่วไป ใบเดี่ยว ก้านใบสั้นมาก กลีบเลี้ยงเป็นหลอด ติดทนจนเป็นผล ดอกสีเหลือง เมล็ดกลมรีจำนวนมาก ใช้เป็นยาแก้บิด ลำไส้อักเสบ รากใช้พอกแก้สิว 

## อ้างอิง

* ชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 5 คณาเภสัช. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2548.หน้า 147

หมวดหมู่:วงศ์พญารากดำ

หมวดหมู่:สมุนไพร
เพชร ก่อเกียรติยิม

**เพชร ก่อเกียรติยิม** มีชื่อจริงว่า **สดใส พันธ์คำเกิด** เกิดเมื่อวันที่ 24 ตุลาคม พ.ศ. 2531 ที่ จังหวัดขอนแก่น เป็นดีกรีแชมป์มวยรอบ M-150 กำบั้นทองคำ

## เกียรติประวัติ
* แชมป์โลกเยาวชน WBC รุ่นซูเปอร์ฟลายเวท
** ชิง, 28 พฤศจิกายน 2551 ชนะคะแนน ไรอัน มาลิเตง () ที่ จังหวัดขอนแก่น
** ป้องกันแชมป์ครั้งที่ 1, 13 กุมภาพันธ์ 2552 ชนะคะแนน เจสัน บูตาร์ บูต้าร์ () ที่ อำเภอบ้านไผ่ จังหวัดขอนแก่น
* แชมป์ WBO Asia Pacific รุ่นซูเปอร์ฟลายเวท
** ชิง, 31 กรกฎาคม 2552 ชนะคะแนน เจสัน อีเกร่า (ฟิลิปปินส์) ที่ นาก้า สปอร์ตคอมเพล็กซ์ นาก้าซิตี้ เซบู ประเทศฟิลิปปินส์
* แชมป์ WBA ASIA รุ่นซูเปอร์ฟลายเวท
** ชิง, 10 กุมภาพันธ์ 2555 ชนะคะแนน โรเดล คิวเลชั่น (ฟิลิปปินส์) ที่ อำเภอหนองมะโมง จังหวัดชัยนาท
** ป้องกันแชมป์ครั้งที่ 1, 11 พฤษภาคม 2555 ชนะคะแนน เจมมี่ โกเบล (อินโดนีเซีย) ที่ ตำบลตาหลังใน อำเภอวังน้ำเย็น จังหวัดสระแก้ว
** ป้องกันแชมป์ครั้งที่ 2, 26 กุมภาพันธ์ 2556 ชนะRTDยกที่ 8 อัลเบิร์ต อัลคอย (ฟิลิปปินส์) ที่ โรงเรียนบ้านด่วนใหญ่ ตำบลดวนใหญ่ อำเภอวังหิน จังหวัดศรีสะเกษ
** ป้องหันแชมป์ครั้งที่ 3, 30 มิถุนายน 2559 ชนะคะแนน เอสปินอส ซาบู (อินโดนีเซีย) ที่ วิทยาลัยเทคโนโลยีแดนสยาม ตำบลบ้านต้าย อำเภอสว่างแดนดิน จังหวัดสกลนคร
** ป้องกันแชมป์ครั้งที่ 4,26 มกราคม 2560 ชนะน็อคยกที่ 5 ริโอ นาอิงโกลัน (อินโดนีเซีย) ที่ วัดด่านใน อำเภอด่านขุนทด จังหวัดนครราชสีมา
* แชมป์ WBC เอเชีย รุ่นซูเปอร์ฟลายเวท
** ชิง, 25 มีนาคม 2556 ชนะน็อคยกที่ 8 ดอนดอน จิมีเนีย (ฟิลิปปินส์) ที่ เวทีมวยชั่วคราวหน้า ศาลากลาง จังหวัดขอนแก่น
*ชิงแชมป์ไต่บัลลังก์โลก
*ชิงกันแชมป์ครั้งที่ 5 28 กันยายน 2560 ชนะน็อคยกที่ 5 เดเน่ วิลเลี่ยม ()
ที่ สนามกีฬาในร่ม มหาวิทยาลัย จ.ราชภัฏจันทรเกษม กทม.

## ชื่อนักมวยอื่น
* เพชร ส.จงเจริญ
*เพชร ก่อเกียรติยิม
*เพชร จีเอ็นจีบ๊อกซิ่งยิมส์
*เพชร ลูกหมากรถยนต์ 111

## แหล่งข้อมูลอื่น
* สถิติการชก 

หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:นักมวยสากลชาวไทยรุ่นแบนตัมเวท
หมวดหมู่:แชมป์โลกเยาวชน
หมวดหมู่:แชมป์ WBO เอเชีย
หมวดหมู่:แชมป์ PABA
หมวดหมู่:แชมป์ ABCO
หมวดหมู่:นักมวยจากจังหวัดขอนแก่น
สายลมกับทุ่งหญ้า

**สายลมกับทุ่งหญ้า** เป็นผลงานวรรณกรรมของวิเชียร ไชยบัง ผู้ได้รับ รางวัลชมเชยผลการประกวดหนังสือดีเด่น
ประจำปี พ.ศ. 2552 กลุ่มหนังสือสำหรับเด็กเล็ก อายุ 12–18 ปี (บันเทิงคดี) และได้รับการจัดพิมพ์ครั้งแรกในปี พ.ศ. 2551 ซึ่งเป็นเรื่องราวของตัวละครที่เปรียบเสมือนบุคคลที่เราได้พบเห็นในสังคมชนบท ที่ยังมีความรัก ความผูกพันและอบอุ่นไปด้วยน้ำใจไมตรี ซึ่งไม่มีวันลบเลือนไปจากสังคมประเทศไทย

## เนื้อเรื่องย่อ
เรื่องราวของตาหลานที่มีรายละเอียดอันอ่อนโยน ของชีวิต ซึ่งดำเนินไปตามวิถีโลก บอกเล่าถึงความผูกพันของคนสองวัย คือ กายในวัยที่กำลังเรียนรู้เพื่อความเข้มแข็ง กับตาคำ
ผู้ซึ่งผ่านประสบการณ์ชีวิตอันเข้มข้นและมองทุกอย่างผ่านสายตาอันลึกซึ้งแหลมคม  การดำรงอยู่และเติบโตขึ้นของกายสวนทางกับความร่วงโรยและการจากพรากของตาคำแต่เรื่องราวระหว่างบรรทัด นั้นเองที่ทำให้กายและผู้อ่านได้ค้นพบความหมายของชีวิตผ่านสายลมกับทุ่งหญ้าอันงดงามในความเป็นจริง

## อ้างอิง

### บรรณานุกรม

* 

## แหล่งข้อมูลอื่น
* 
* 
*  

หมวดหมู่:นวนิยาย
หมวดหมู่:วรรณกรรมเยาวชน
หมวดหมู่:วรรณกรรมไทย
โตน เทิ้ต หาย

**โตน เทิ้ต หาย** () เป็นนักฟันดาบสากลชาวเวียดนาม เขาเข้าร่วมในประเภทเอเป้บุคคลในกีฬาโอลิมปิกฤดูร้อน 1952

## อ้างอิง

หมวดหมู่:นักฟันดาบสากลชาวเวียดนาม
หมวดหมู่:นักฟันดาบสากลในโอลิมปิกฤดูร้อน 1952
หมวดหมู่:นักกีฬาโอลิมปิกทีมชาติเวียดนาม
ชาวต่าโอย

**ชาวต่าโอย** () เป็นกลุ่มชาติพันธุ์ในประเทศเวียดนาม ซึ่งพูดภาษาในตระกูลมอญ-เขมร และอาศัยอยู่ในจังหวัดเถื่อเทียนเว้และจังหวัดกว๋างจิ

## อ้างอิง

## แหล่งข้อมูลอื่น

* UNDP Vietnam 

หมวดหมู่:กลุ่มชาติพันธุ์ในประเทศเวียดนาม
แก๊งมังกรดำ

**แก๊งมังกรดำ** ( ) ก่อตั้งในปี พ.ศ. 2444 โดยเรียวเฮ อูจิดะ โดยตั้งชื่อจากชื่อแม่น้ำอามูร์หรือแม่น้ำเฮย์หลงในประเทศจีน แรกเริ่มแก๊งนี้ทำหน้าที่เป็นสายลับให้กับจักรวรรดิญี่ปุ่น ในสงครามรัสเซีย-ญี่ปุ่น ปฎิบัติการจารกรรมในพื้นที่รัสเซีย แมนจูเรีย เกาหลี และประเทศจีน โดยทำสงครามจิตวิทยาและลอบสังหาร หลังสงครามรัสเซีย-ญี่ปุ่น แก๊งนี้ได้เข้าทำการสายลับในหลายพื้นที่ต่อมา อาทิ เอธีโอเปีย ตุรกี โมร็อกโก ยุโรป สหรัฐอเมริกา รวมทั้งแถบประเทศเอเซียตะวันออกเฉียงใต้ รวมทั้งประเทศไทยด้วย 

ต่อมาในภายหลังปฏิบัติการของแก๊งนี้เริ่มเป็นลักษณะการก่ออาชญากรรม ถูกกวาดล้างจากสหรัฐอเมริกาในปี พ.ศ. 2485

หมวดหมู่:องค์การในประเทศญี่ปุ่น
หมวดหมู่:อุดมการณ์รวมกลุ่มเอเชีย
อิตเก็ตส์เบ็ตเทอร์โปรเจกต์

**อิตเก็ตส์เบ็ตเทอร์โปรเจกต์** () เป็นโครงการบนอินเทอร์เน็ตไม่แสวงผลกำไรก่อตั้งขึ้นในสหรัฐอเมริกาโดยนักกิจกรรม นักเขียน ผู้เชี่ยวชาญด้านสื่อ และนักข่าวเกย์ชื่อ แดน ซาเวจ และสามีของเขา เทร์รี มิลเลอร์ เมื่อวันที่ 21 กันยายน ค.ศ. 2010 เพื่อต่อต้านการฆ่าตัวตายในวัยรุ่นที่ถูกข่มเหงรังแกด้วยเหตุที่พวกเขาเป็นเกย์ หรือเพราะเพื่อน ๆ สงสัยว่าเขาเป็นเกย์ เป้าหมายคือป้องกันการฆ่าตัวตายในวัยหนุ่มสาวที่มีความหลากหลายทางเพศ โดยให้ผู้ใหญ่ที่เป็นเกย์สื่อด้วยข้อความว่าชีวิตของพวกเขาจะดีขึ้น โครงการเติบโตอย่างรวดเร็ว โดยมีวิดีโอ 200 ตัวถูกอัปโหลดในสัปดาห์แรก และช่องยูทูบของโครงการแตะขีดจำกัดจำนวนวิดีโอ 650 ตัวในสัปดาห์ถัดมา ปัจจุบันโครงการจัดการด้วยเว็บไซต์ของตน และมีผู้เข้าชมมากกว่า 50,000 คนโดยเป็นผู้ชมที่มีรสนิยมทางเพศ รวมถึงคนดังมากมาย วิดีโอหลายตัวมีผู้เข้าชมมากกว่า 50 ล้านครั้ง

## อ้างอิง

หมวดหมู่:วิดีโอในยูทูบ
หมวดหมู่:การป้องกันการฆ่าตัวตาย
หมวดหมู่:กลุ่มบุคคลที่มีความหลากหลายทางเพศและการศึกษา
หมวดหมู่:จิตวิทยาเชิงบวก